
1. Uvodna objašnjenja 

Na osnovu pretpostavke o neregularnostima i neodgovarajućem upravljanju Nacionalnim parkom „Durmitor“, nevladina ekološka organizacija „Most“ (u daljem tekstu „Most“) sa sjedištem na Žabljaku, Crna Gora, zatražila je pomoć od nekih organizacija za zaštitu prirode i nacionalnih parkova (te dve organizacije su IUCN – IUCN, Međunarodna Unija za zaštitu prirode i UNESKO). Zatražili su stručnu inspekciju postojeće situacije i stručne savjete povodom datog stanja. Na osnovu njihovih tvrdnji, diskutabilna i nepravilna sječa u parkovskim šumama je jedan od ključnih problema u upravljanju NP „Durmitor“.

Ja, magistar Martin Šolar, sam bio jedan od stručnjaka koji su bili preporučeni „Mostu“ za inspekciju i davanje savjeta. Tokom neformalnog sastanka u Beogradu u februaru 2007, kojem su pored mene prisutstvovali i predstavnici „Mosta“ i IUCN-a, složili smo se da stručna posjeta NP „Durmitor“ neće imati karakter zvanične posjete IUCN-a. Takođe je bilo usaglašeno i da će inspekcijski dolazak, stručno savjetovanje i sastavljanje izvještaja za „Most“ uključivati individualni dogovor sa g. Šolarom.

Iako su zahtjevi bili upućivani u toku više mjeseci, „Most“ nije bio pripremio uslove obavljanja dogovorenog posla, ali „Most“ i g. Šolar su se ipak dogovorili o terenskoj posjeti NP „Durmitor“ koja je izvedena između 11. i 15. juna 2007. U izvođenju posjete učestovala je i g-đica Duška Dimović, saradnik Kancelarije IUCN-a za Jugoistočnu Evropu u Beogradu, a njeno učešće bilo je vezano uglavnom za projekat „Ekosela“ u okviru kojeg IUCN i „Most“ nastupaju kao projektni partneri. Ja sam izveo svoj deo posla kao nezavisni stručnjak za zaštitu prirode i zaštićena područja. Bilo je dogovoreno da „Most“ pokrije putne troškove i troškove smještaja, kao i honorar za stručni rad u toku 7 dana (2 dana za pregledanje materijala i pripremu inspekcije, 3 dana za terensku inspekciju i savjetovanje i 2 dana za sastavljanje izvještaja). Zvanični ugovor bio je zaključen tek tokom moje posjete NP „Durmitor“, gdje je trajanje terenske posjete produženo na 4 dana. Potpisnici ugovora su bili samo „Most“ i g. Šolar. Sve obaveze po ugovoru se tiču „Mosta“ i g. Šolara. 


Već u toku priprema stručne terenske posjete, g. Šolar upoznat je sa saradnjom između „Mosta“ i Kancelarije IUCN-a u Beogradu, ali ne i sa finansijskim resursima za njegovu stručnu inspekcijsku posjetu. 


„Most“ je na korektan način organizovao inspekcijsku posjetu NP „Durmitor“. Posjebnu zahvalnost dugujem predstavnicima MOST-a, a isto tako mi je dosta pomoći ukazala koleginica i prijateljica, g-đica Duška Dimović iz kancelarije IUCN-a u Beogradu. Najzad, zahvaljujem se i predstavnicima JP „Nacionalni parkovi Crne Gore“, Upravi NP „Durmitor“ i Opštini Žabljak. 

2. Hronologija rada od 11. do 15. juna 2007. 


Ponedeljak, 11. jun – prevoz od Podgorice do Žabljaka, uvodna objašnjenja, dolazak na Žabljak u kasnim večernjim satima.


Utorak, 12. jun – rad sa „Mostom“, terenska inspekcija na lokacijama gdje se odvijala izgradnja i sječa šume: Motički Gaj, Duge Poljane, podgorje Savina kuka, Žabljak, Vojno odmaralište, Barno jezero i Crno jezero.

Srijeda, 13. jun – razgovori sa Opštinom Žabljak i u Upravom NP „Durmitor“, terenska inspekcija lokacija (razmatranje saradnje između lokalnih zajednica i između NP „Durmitor“ i mještana, upravljanja parkom, održivog razvoja, aktivnosti na informisanju turista) – Žabljak, Podgora.


Četvrtak, 14. jun – terenska posjeta lokacijama, konferencija za štampu, zaključni razgovori (razmatranje saradnje sa lokalnom populacijom i života u Parku) – Podgora, kanjon Tare, Žabljak, Zminje jezero, Mala Crna Gora, kanjon Sušice.


Petak, 15. jun – prevoz iz Žabljaka za Podgoricu, razgovori sa predstavnicima JP Nacionalni parkovi Crne Gore (razmatranje upravljanja parkom, saradnje sa međunarodnim organizacijama za zaštitu prirode i međunarodnih standarda upravljanja zaštićenim područjima). 

2. NP „Durmitor“ – trenutno stanje u zaštiti prirode, sistem upravljanja zaštićenim područjem. 

NP „Durmitor“ osnovan je 1952. Godine 1977. kanjon rijeke Tare u neposrednoj blizini Parka registrovan je kao rezervat prirode i spomenik prirode, pošto je registrovan kao Rezervat biosfere UNESKO-a (u okviru programa Čovjek i biosfera) iste godine. Godine 1980. područje NP „Durmitor“ bilo je registrovano kao biser Svjetske prirodne baštine UNESKO-a. Na Listi zaštićenih područja IUCN-a NP „Durmitor“ ima II kategoriju upravljanja. NP „Durmitor“ je bio član Federacije Europark, najvećeg evropskog udruženja nacionalnih i prirodnih parkova preko 10 godina.  

Ključni dokument za upravljanje NP „Durmitor“ je Prostorni plan za područje posjebne namjene NP „Durmitor“ ( u daljem tekstu Prostorni plan ili Prostorni plan PPN NP „Durmitor“) koji je donesen 1997. i još uvijek je na snazi. Pomenuti dokument sadrži sve elemente savremenog plana upravljanja nacionalnim parkom. 
Osim toga, Vlada Crne Gore je 2005. donela Program zaštite i razvoja NP „Durmitor“ koji ostaje na snazi u toku 5 godina.

Samim Parkom upravlja NP „Durmitor“, koji je jedan od 4 administrativne jedinice JP Nacionalni parkovi Crne Gore, koje radi u okviru Ministarstva za ekologiju i prostorno planiranje sa glavnom kancelarijom u Podgorici. 


Podaci o ukupnoj površini NP „Durmitor“ se kreću od 32.000 do 39.000 ha, a podaci dati u dokumentu Prostorni plan za područje posjebne namjene NP „Durmitor“ iznose 22,400 ha. Tačan podatak nije dobijen ni u razgovoru sa JP Nacionalni parkovi Crne Gore. 

Jedan od mogućih razloga za ovako nedefinisane podatke o granicama i površini parka je proglašenje Rezervata biosfere, kao i uključivanje prirodnog rezervata i spomenika prirode kanjon Tare u to područje. Treba da se pomene i da su granice Nacionalnog parka promijenjene 1997. kada je dokument Prostorni plan za područje posjebne namjene NP „Durmitor“ bio promijenjen. Tada je, naprimer, grad Žabljak isključen iz područja NP „Durmitor“. 

Preporuka 1.: 


Spoljašnje granice Parka moraju biti jasno određene zakonom; prostorni planovi mogu dati samo unutrašnje zoniranje. 

Važeći dokument Prostorni plan za područje posjebne namjene NP „Durmitor“ dijeli područje parka na tri zone:
1. Zona stroge zaštite
2. Zona posebne zaštite 
3.  Zona liberalne zaštite 


Van područja NP „Durmitor“, ali neposredno na njegovim granicama nalazi se i tzv. zaštitna zona NP. 


U toku terenske inspekcije trenutne situacije i tokom razgovora sa različitim stranam, bilo je ustanovljeno da granice unutrašnjeg zoniranja nisu jasno definisane, da je kartografska baza nedovoljna, i da su terenske oznake nejasne i često mijenjane. Neodređeno zoniranje i rasprave o zoniranju pojedinih mjesta predstavljaju osnovu za sukobe i zabunu u vezi sa pitanjima upravljanja parkom, naročito što se tiče sječe šume. 

Preporuka 2:

Granice unutrašnjih zona zaštite moraju jasno biti definisane pomoću GIS-a (Geografsko-informacioni sistem) i javno objavljene. Prije svega, zone stroge zaštite moraju biti jasno i nedvosmisleno označene na terenu. 


Sadržaj i zaštita režima zone stroge zaštite djelimično odgovaraju ciljevima INUCN-a za I i II kategoriju upravljanja zaštićenim područjima. Sadržaji i režim zaštite zone posebne zaštite u principu odgovaraju ciljevima IUCN-a za II kategoriju upravljanja, ali prilikom bližeg pregleda pravila i smjernica Prostornog plana za područje posebne namjene vidimo da je šumarsko upravljanje u smislu sanitarne sječe kao i sanitarnog lova dozvoljeno u ovoj zoni, što je u suprotnosti sa smjernicama IUCN-a za upravljanje nacionalnim parkovima. 

Sadržaji i režim zaštite zone liberalne zaštite odgovaraju ciljevima IUCN-a za IV kategoriju upravljanja. 
Preporuka 3: 

Širom svijeta uspostavljeni su različiti oblici zaštićenih područja, ali nomenklatura nije bila unifikovana. Najčešći oblici i imena su: rezervat prirode, šumski rezervat, nacionalni park, park prirode, spomenik prirode, regionalni park, pejzažni park, zaštićeni pejzaž i rezervat živog svijeta 
(nomenklatura ovih područja na engleskom: nature reserve, forest reserve, national park, nature park, nature monument, regional park, landscape park, protected landscape, and wildlife sanctuary.) 
Što se tiče nacionalnog i zaštitarskog značaja, nacionalni parkovi su upravo takav oblik zaštićenog područja u kojem se zaštita i očuvanje prirode na najbolji način predstavljaju ljudima. Istina je da ciljevi upravljanja parkovima mogu biti specifični, uzimajući u obzir različite fizičko-geografske i biotičke uslove, kao i pitanja vlasništva i interesa, ali mora postojati zajednički imenilac. 

Kategorije upravljanja za zaštićena područja date od strane IUCN-a i njihove definicije svakako mogu predstavljati kriterijum za upravljanje parkovima, što daje mogućnost ostvarivanja ciljeva zaštite prirode, kao i mogućnost da se zaštićena područja donekle mogu uporediti. 

Nesumnjivo, upravljanje zaštićenim područjima i nacionalnim parkovima je suverena odluka svake države. Uzmajući u obzir da je NP „Durmitor“ ustanovljen i priznat na međunarodnom i svjetskom nivou, da je NP „Durmitor“ proglašen za Rezervat biosfere i biser Svjetske baštine, i da su Ujedinjene Nacije stavile park na spisak zaštićenih i upravljanja, važno je da upravljanje parkom, ciljevi i svrhe, kao i unutrašnje zoniranje prate međunarodne standarde i kriterijume za upravljanje zaštićenim područjima. Pošto se Crna Gora deklarisala kao ekološka država, i preduzima korake ka evropskim integracijama, trebalo bi da podržava takvu politiku. 


U skladu sa smjernicama IUCN-a za upravljanje zaštićenim područjima, ukupna površina zona stroge zaštite i posebne zaštite (zone I i II) bi trebalo da u slučaju NP „Durmitor“ čine bar 75 % ukupne površine parka. (Prema podacima iz Prostornog plana PPN NPD, za to su određena adekvatna područja, ali ona na terenu nisu jasno određena i ne odgovaraju suštinski svim aktivnostima). 

Pored toga, režimi šumarstva i lova unutar zone posebne zaštite bi trebalo da budu promijenjeni u smislu da se priroda sama stara o sebi, što znači da nema aktivnosti koje bi uticale na prirodne procese, čak ni sanitarna seča i sanitarni lov. 


Upravljanje nacionalnim parkovima u Crnoj Gori je jako centralizovano. Sve nacionalne parkove vodi JP Nacionalni parkovi CG. Uprave pojedinačnih nacionalnih parkova su i njihove organizacione jedinice, i samo je Upravi NP „Durmitor“ dat izvjesni stepen nezavisnosti u pogledu upravljanja i finansija. Sve ostale stručne službe, upravljanje finansijama, pravna pitanja i pitanja održivog razvoja i zaštite prirode, istraživanja i ostalo je skoncentrisano u Podgorici. 


Upravljanje NP „Durmitor“ ograničeno je na nekoliko administratora i uglavnom na operativno osoblje i čuvare koji istovremeno rade i kao lovočuvari. NP „Durmitor“ nema upravnog ili nadzornog odbora. Formalna saradnja sa mještanima je nezadovoljavajuća. JP Nacionalni parkovi CG vodi Upravni odbor, koji sačinjavaju predstavnici Vlade i predstavnici zaposlenih svih nacionalnih parkova. 

Ni predstavnici mještana, ni vlasnici zemljišta, ni NVO sektor nemaju predstavnika u upravnim tijelima. Uprava NP „Durmitor“ suočena je sa problemima zato što mještani često nisu zadovoljni upravljanjem parkom ili režimom zaštite. Saradnja između parkovske uprave i vlasnika zemljišta takođe nije zadovoljavajuća. Približno 30 % zemljišta je u privatnom vlasništvu. Izvori sredstava za investicije su jako ograničeni. Nacionalni budžet daje 30 % neophodnih sredstava, a ostalo se mora obezbijediti samostalno od strane parka. 

Naprimjer, uprava NP „Durmitor“ naplaćuje takse za splavarenje kanjonom Tare, bavi se turističkim uslugama (na Crnom jezeru) i šumarstvom. Zbog ulaganja napora u sticanje sredstava, često se zanemaruju osnovni zadaci upravljanja nacionalnim parkom. Osim svih već pomenutih problema, treba takođe da pomenemo nedostatak stručnosti i niske plate u javnom sektoru. 

Usled opisane situacije, ostali, tj. nevladine organizacije za zaštitu prirode, ispunjavaju neke zadatke koje bi trebalo da izvršavaju zaposleni parka. To su: saradnja sa mještanima, priprema terena za posjetioce (markiranje staza, oglasne table, informativni punktovi), organizacija različitih manifestacija, promocija održivog razvoja i turizma zasnovanog na kriterijumima zaštite prirode, kao i sprovođenje raznih međunarodnih projekata (kao što je projekat Eko sela). 

Preporuka 4:

Državni budžet bi postepeno trebao da daje sve veći procenat finansiranja nacionalnog parka, što bi otvorilo mogućnost da uprava parka zaposli više stručnjaka koji bi mogli da ispunjavaju zadatke jedne savremene uprave nacionalnog parka. Ti zadaci, koji se odnose na javne usluge na zaštiti prirode, bi trebalo da imaju prioritet, dok zadaci u okviru komercijalnih, tj. ekonomske aktivnosti trebalo bi da se razmatraju kao sekundarne, odnosno podređene interesima zaštite prirode. 
Jačanjem profesionalnih aktivnosti upravljanja parkom, neophodno je da se ojača saradnja sa mještanima i djelimično decentralizuje upravljanje nacionalnim parkovima na nivou države. 
Preporučeni primarni zadaci upravljanja nacionalnim parkom su sledeći: 

· saradnja sa lokalnim zajednicama u parku da bi se postigli zadaci nacionalnog parka;

· nadgledanje i analiza statusa prirode, elemenata biodiverziteta, diverziteta staništa, prirodnih i pejzažnih vrednosti;

· Sprovođenje zaštitnih mjera na području nacionalnog parka;

· Koordinacija i nadgledanje naučno-istraživačkih poduhvata vezanih za nacionalni park;
· učešće u pripremi razvojnih dokumenata za lokalne zajednice;

· vođenje brige o sprovođenju smjernica koje su direktno vezane za upravljanje nacionalnim parkovima, i predlaganje razvojnih projekata vezanih za upravljanje nacionalnim parkovima;

· savjetovanje, sprovođenje i učešće u sprovođenju razvojnih projekata u nacionalnom parku;

· saradnja sa lokalnim zajednicama u parku i vlasnicima nekretnina u cilju održavanja, obnavljanja i zaštite prirodnih vrednosti na području nacionalnog parka;

· saradnja sa vlasnicima zemljišta;

· planiranje, izgradnja i održavanje parkovske infrastrukture;

· vođenje kroz nacionalni park;

· povećanje svijesti u javnosti o značaju nacionalnog parka;

· sprovođenje međunarodnih projekata i aktivno učešće u njihovom sprovođenju;

· kontrola posjete nacionalnom parku, zajedno sa predstavljanjem NP, što uključuje informisanje i interpretaciju;

· obezbjeđivanje pristupa informacijama o nacionalnom parku i vođenje informativnih centara, informativnih punktova u NP. 
3. Šumarstvo – sječa
Glavni cilj ekspertske terenske inspekcije u NP „Durmitor“ bilo je procjena i preporuke koje su se ticale neodgovaraujuće sječe u šumama NP. Pogledali smo različite lokacije na kojima je bila sprovođena sječa. 
Šumarstvo i sječa definisani su u dva već pomenuta dokumenta - Prostornom planu PPN NPD i Programu zaštite i razvoja NP „Durmitor“.  

Predstavnici NVO «Most» ukazali su na brojne neregularnosti:

- sječa šume je opšte diskutabilna aktivnost u (bilo kom) nacionalnom parku;

- šuma se sječe u zoni stroge zaštite i u okviru zone posebne zaštite;

- način na koji se sječa sprovodi, diskutabilna je profesionalnost pristupa toj aktivnosti;

- distribucija drvnog materijala među «povlašćenim licima».

Na osnovu pregleda brojnih lokacija i razgovora sa različitim interesnim grupama, može se potvrditi da u NP «Durmitor» dolazi do izvjesnih neregularnosti i profesionalnih grešaka. Na neki način, takva činjenica bila je priznata i od strane osoba iz Uprave NP «Durmitor», kao i zaposlenih u JP Nacionalni parkovi CG. 
Šumarstvo kao opšte diskutabilna aktivnost u nacionalnim parkovima

U nacionalnim parkovima u kojima se poštuju međunarodni standardi i kriterijumi su zaštita prirode glavni ciljevi su zaštita prirode i održavanje prirodnih procesa bez uticaja ljudskih aktivnosti na prirodno okruženje. Uzimajući ove činjenice u obzir, šumsko gazdinstvo i mjere koje su sa njim povezane nisu dozvoljeni ni u zoni stroge zaštite ni u zoni posebne zaštite. 

Ako sažmemo smjernice IUCN-a, određeno je da zaštićene zone u kojima gazdovanje šumama nije dozvoljeno treba da sastavi bar 75 % ukupne teritorije parka. Na preostalom području gazdovanje šumama je dozvoljeno, ali po mogućnosti u saglasnosti sa principima održivog gazdovanja. 


Smjernice IUCN-a su preporuke i nisu obavezujuće. Ali ako se park izjašnjava kao nacionalni park II kategorije po IUCN-u, poštovanje ovih smjernica je, u krajnju ruku, pitanje morala. Smatramo da je pravilno orijentisati se ka poštovanju ovih smjernica.  

Zasnovano na gore pomenutim dokumentima (Prostorni plan područja posebne namjene NP „Durmitor“ i Program zaštite i razvoja NP „Durmitor“), koji između ostalog definišu i šumsko gazdovanje u NP „Durmitor“, može se zaključiti da je gazdovanje šumama legalno i dozvoljeno. Možemo, prema tome, zapisati da šumskim gazdovanjem uprava NP „Durmitor“ ne krši pravne regulative koje su na snazi u Crnoj Gori.
Sječa šume u zoni stroge zaštite i u zoni posebne zaštite

Prostorni plan PPN NP „Durmitor“ precizno određuje aktivnosti koje su dozvoljene u pojedinim zonama zaštite. Šumsko gazdovanje, uključujući i sanitarnu sječu, strogo je zabranjeno u zoni stroge zaštite. Režimom zone posebne zaštite dozvoljaveni su šumarski radovi, uključujući i ograničenu sanitarnu sječu, korišćenje popadalog drveća i rehabilitaciju stabala oborenih vjetrom, uklanjanje bolesnog drveća, kao i sječa radi pravljenja šumskog puta.  Režimom zone liberalne zaštite režim dozvoljava i sječu zarad osnovnih potreba mještana. 

Preporuka 5:

Novi Prostorni plan NP „Durmitor“ bi trebalo da sadrži preciznije i nediskutabilne mjere predostrožnosti, po mogućnosti usklađene sa smjernicama IUCN-a, tako da unutar zona posjebne zaštite šumarski radovi ne budu dozvoljeni. 

Najozbiljniji problem tokom naše terenske inspekcije bio je taj da tokom većeg dela vremena nismo imali nediskutabilne podatke o zoniranju pojedinih lokacija. Većina lokacija bile su na granici između zona stroge i posebne zaštite. Naročito bih podvukao da sječa ni u kojem slučaju ne bi smela biti dozvoljena u okolini Barnog jezera i Zminjeg jezera. 


Najbolji način da se izbjegnu sukobi vezani za tip zaštite pojedinih zona je da se ispoštuje preporuka 2. 

Sprovođenje sječe i diskutabilna profesionalnost pristupa ovoj aktivnosti

Kao što je rečeno od strane Uprave NP „Durmitor“, odabir i doznaka drveća za sječu se vrši od strane njihovih zaposlenih. To je jedan od najsloženijih profesionalnih zadataka u upravljanju šumama, a pogotovu u nacionalnim parkovima. 


Na osnovu podataka dobijenih iz razgovora, možemo zaključiti da oni koji vrše odabir i doznaku drveća za sječu nemaju odgovarajuću stručnu spremu u oblasti šumarstva, što je potvrđeno tokom naše inspekcijske posjete. Ne postoje planovi gazdovanja šumama, kao ni šema sječe i vuče stabala. Sječa u vlažnim područjima se sprovodi u neodgovarajuće vrijeme, što dovodi do velikih oštećenja zemljišta i vegetacije šumske stelje i donjih šumskih spratova. Ali najvažnije od svega je da je ono što smo vidjeli na svim lokacijama većim dijelom nije sanitarna sječa, nego klasična obična sječa, u kojoj su posječena zdrava i vitalna najboljeg kvaliteta. 

Sječa radi osnovnih potreba lokalnog stanovništva dozvoljena je u zoni liberalne zaštite:prema tome, klasična planska sječa je takođe prihvatljiva, ali se ipak treba sprovoditi prema principima održivog šumarstva.

Preporuka 6:

Planovi upravljanja šumama, šeme sječe i izvlačenja debala treba da budu sastavljeni za one zone gdje su dozvoljene sanitarna i planska sječa. Radovi bi morali da se izvode po suvom vremenu, po mogućstvu u toku zime, kada je zemljište zamrznuto i pokriveno snijegom, što ga štiti od oštećenja. 
Raspodela drvne građe „povlašćenim licima“


Imena i pitanja zloupotreba nisu tema moje inspekcije i procjene. Već je bilo rečeno da su mjere predostrožnosti i regulisanja sječe za osnovne potrebe lokalnog stanovništva definisane suviše neodređeno i nejasno, što omogućava anomalnosti i pogrešne izbore. 

4. Ostalo
Tokom inspekcijske posjete NP „Durmitor“, NVO „Most“ nas je obavijestila o još nekoliko pitanja. Između ostalog, to su nelegalna i nekontrolisana izgradnja, ekološki problemi u području Crnog jezera (saobraćaj, otpad, otpadne vode iz turističkih objekata), projekti saradnje sa lokalnim zajednicama, uređenje pristupa nekim jedinstvenim turističkim atrakcijama, aktivnosti usmjerene ka obnavljanju seoskog života, kao i priprema ponuda za eko turizam. 
Prikupljene informacije su bile zanimljive i odslikavaju trenutno stanje u upravljanju NP, što je detaljno opisano u gore navedenim glavama. Ali cilj stručnog terenskog izlaska nije bila detaljna analiza svega što nam je pokazano, nego sistem upravljanja i diskutabilna sječa.

. 
6. Aneks – IUCN-ove Kategorije upravljanja zaštićenim oblastima za nacionalne parkove

Zaštićena područja II kategorije u Evropi, obično nazvana nacionalni parkovi, zaslužuju posebnu pažnju. Takva područja su od velikog značaja za zaštitu prirode. Glavna svrha II kategorije je da obezbjedi uslove za prirodni razvoj ekosistema bez ljudskih aktivnosti. U idealnom slučaju zone II kategorije okružene su zonama drugih kategorija. 

Centralna područja nacionalnih parkova bi trebalo da se svrstaju u II kategoriju. Granična područja bi trebalo da budu u kategoriji V (zaštićeni pejzaž), a manje zatvorene zone u centralnim ili graničnim područjima nacionalnog parka mogu se čak svrstati i u kategoriju I (strogi rezervat prirode). Preovladavajuća kategorija u prirodnim parkovima bi tako trebalo da bude II kategorija, sa naglaskom na koncept zaštite prirode. 


U graničnim zonama sa kategorijom V održivi razvoj lokalnih zajednica ima isti prioritet kao i zaštita prirode i pejzaža. Zona I kategorije (strogi rezervat prirode) predstavlja manji deo, i može biti označena kao područje posebne zaštite. 

Slijede definicije kategorija, ciljeva upravljanja njima, smjernice za odabir, organizacionu odgovornost i dodatne smjernice za procjenu kategorija u Evropi sa IUCN-ove kategorije II i V. Ove dvije kategorije predstavljaju osnovne i glavne zaštitne zone u parkovima prirode. Ovaj tekst predstavlja sažetak materijala iz brošure „Vodič za kategorije upravljanja zaštitnim prirodnim područjima i tumačenje i primjenu istih u Evropi“ (Guidelines for Protected Area management Categories, Interpretation and Application of the Protected Area Management Categories in Europe IUCN, 2000.).

IUCN kategorija II – nacionalni park. 


Nacionalni park: Područje zaštićeno uglavnom radi zaštite ekosistema i za rekreativne svrhe.


Definicija 


Prirodna vodena ili kopnena sredina koja je naznačena za zaštitu ekološkog integriteta jednog ili više ekosistema za sadašnje i buduće naraštaje, da bi se isključila eksploatacija koja je u suprotnosti sa naznakom datog područja, i da bi se pružila osnova za razvoj mogućnosti duhovnog, naučnog i obrazovnog razvoja i rekreativnih i turističkih posjeta, od kojih sve moraju biti ekološki i kulturno kompatibilne. 
Ciljevi upravljanja
- Da se zaštite istaknuta prirodna i pejzažna područja nacionalnog ili internacionalnog značaja za razvoj mogućnosti duhovnog, naučnog i obrazovnog razvoja i rekreativnih i turističkih posjeta;
- Da se obezbjede prirodni uslovi neophodni da bi se zaštitila fizičke odlike prirodne sredine, biotičke zajednice, genetski resusrsi i vrste od nacionalnog značaja, čime se omogućava ekološka stabilnost i diverzitet;

- Održavanje turizma za obrazovne, kulturne i rekreativne svrhe na nivou koji omogućuje zaštitu prirodnih uslova ili uslova najbližih prirodnim; 

- Prva i osnovna svrha rekreacije u zaštićenim područjima je doživljavanje prirodne okoline. Prioriteti upravljanja su da se posjete i turistički programi koji se odvijaju u prisutstvu vodiča. Stoga značaj ekološkog obrazovanja i razumijevanja prirode su pojačani kao dodatni ciljevi upravljanja;
- da se isključe i preduprijede zloupotreba ili iskorišćavanje koji su suprotni ciljevima zaštite. 


Lov i ribolov su isto nedozvoljivi. U pojedinačnim slučjaevima dužnost je uprave koja je odgovorna za zaštićeno područja II kategorije da bi se sprovele mere dodatne zaštite prioriteta upravljanja. 
- da se obezbijedi poštovanje za ekološke, geomorfološke, sakralne i estetske karakteristike koje podliježu zaštiti;

- da se razmotre potrebe starosjedelačkih zajednica zajedno sa održivim resursima, ukoliko to nema negativni uticaj na druge ciljeve upravljanja. 

 Vodič za selekciju.


Područje treba da sadrži reprezentativni uzorak za glavne prirodne regione, karakteristike i pejzažne odlike na onim mjestima gdje postoje biljne i životinjske vrste, staništa i geomorfološki važna mjesta posjebnog duhovnog, obrazovnog, rekreativnog i turističkog značaja. Područje bi trebalo da bude dovoljno veliko da bi sadržalo jedan ili više ekosistema, koji materijalno nisu bili izmijenjeni ljudskim aktivnostima. 
Organizacijska odgovornost
Zaštićeno područje obično je u vlasništvu i pod upravom državnog preduzeća. Vlasništvo i upravljanje mogu biti preneti na javno preduzeće, na lokalne zajednice, na savjet ili na fondaciju, ili na bilo koje drugo pravno uspostavljeno tijelo koje se obavezalo da dato područje bude pod trajnom zaštitom. 
Dodatne smjernice za konkurisanje za sistem kategorija u Evropi

Obzirom na karakteristike Evrope kao kontinenta (visoka gustina naseljenosti i duga istorija ljudskog uticaja na prirodu), zaštita područja koja su dovoljno velika i dovoljno očuvana da bi zadovoljila kriterijume za konkurisanje za kategoriju II je stoga još više komplikovan. Data kategorija je suštinski važna za očuvanje najvrednijih dijelova prirodnog okruženja u Evropi. Prirodna područja mogu se sastojati od pejzaža koji su bili korišćeni za ograničeno vrijeme i na ograničenoj površini a da se suštinski ne promijeni prirodni biodiverzitet. Na takvim područjima su se kasnije nastavili prirodni procesi, a korišćenje prirodnih resursa odvijalo se na održiv način. U područjima koja su izmijenjena pod dejstvom ljudskih aktivnosti prije nego što su proglašena zaštićenim, i koja su u vreme trajanja procedure zaštite bila preraspodeljena za prirodne procese, dozvoljeni su neki oblici aktivnosti renaturalizacije da bi se poboljšali prirodni uslovi. Ali, neophodno je da takvi oblici i mjere upravljanja za ponovno uspostavljanje prirodnih uslova imaju ograničeno trajanje i raspon i da su u skladu sa prioritetnim ciljevima zaštite.
IUCN-ova kategorija V – Zaštićeni pejzaž

Zaštićeni pejzaž: područje koje je zaštićeno uglavnom radi toga da bi se održavali pejzaži i morska područja i u rekreativne svrhe. 

Definicija

Delovi zemljišta koji takođe mogu da obuhvataju i deo obale ili mora, gde je tokom vremena skladno uzajamno delovanje čoveka i prirode dovelo do formiranja područja sa posebnim estetskim, ekološkim i kulturnim vrednostima, obično bogatog biodiverzitetom. Održavanja integriteta takvih tradicionalnih interakcija je suštinski važno radi zaštite, očuvanja i razvoja područja.

Ciljevi upravljanja

Održavanja integriteta interakcija između prirode i kulture uz zaštitu pejzaža i održvanje tradicionalnih načina korišćenja prostora, načina izgradnje i kulturno-socijalnih manifestacija;
· održavanje načina života i ekonomskih aktivnosti koji su u skladu sa prirodom, kao i sa zaštitom socijalnog i kulturnog okruženja lokalnih zajednica;

· održavanje raznolikosti pejzaža i staništa zajedno sa diverzitetom ekosistema i vrsta koje su vezane za njih;

· da se isključe i onda isto spreče korišćenje i aktivnosti koje ne odgovaraju njihom rasponu i prirodi;

· obezbeđivanje mogućnosti za javno korišćenje prirodnog okruženja kroz turizam i rekreaciju, koji se po obliku i rasponu uklapaju sa važnim odlikama područja; 

· obezbeđivanje prirodnih proizvoda i usluga radi ispunjavanja potreba lokalnog stanovništva i doprinosa poboljšanju životnih uslova.

Smjernice za vršenje izbora područja za zaštitu

Zaštićeno područje treba da se sastoji od pejzažne cjeline koja može uključivati kopno, dio morske obale ili ostrvo visoke pejzažne vrijednosti, sa raznovrsnim staništima, biljnim i životinjskim svijetom kao i sa manifestacijama jedinstvenih ili tradicionalnih načina korišćenja zemljišta i sa određenom društvenom organizacijom predstavljenom u postojećim naseljima ili običajima, načinu života i verovanja. Zaštićeno područje bi trebalo da pruža mogućnosti za turizam i rekreaciju. Ove aktivnosti treba da se razviju u skladu sa uslovima pejzaža i tradicionalnim načinom života lokalnog stanovništva. 

Organizacijska odgovornost

Područje može posjedovati javna institucija, ali će najverovatnije biti u mješovitom privatnom i javnom vlasništvu, uz korišćenje različitih modela upravljanja. Ovi modeli bi trebali da budu bar donekle planirani ili da imaju neki drugi oblik kontrole, i da po mogućnosti budu podržani javnim finansiranjem i drugim stimulacijama da bi se obezbijedilo očuvanje kvalitetnog pejzaža i važnih lokalnih običaja i vjerovanja za buduće naraštaje.

Ova kategorija zahtjeva ustavni instrument i ovlašćeno upravljanje koje može osigurati sprovođenje ciljeva upravljanja. 

Dodatne smjernice za prijavljivanje u sistem kategorija u Evropi

Evropa je kontinent koji je u širokom smislu eksploatisan tokom vijekova; stoga je proporcija kultivisanog pejzaža izuzetno visoka. Raznovrsnost zaštićenog područja V kategorije je izuzetno visoka. Oblici zaštite na nacionalnom nivou uključuju nacionalne parkove, regionalne parkove, regionalne parkove prirode, parkove prirode i zaštićene pejzažne cjeline. Kategorije se često ne primenjuju na ispravan način, tako da su neka područja proglašena za zaštićena područja V kategorije iako se ne uklapaju čak ni u osnovnu definiciju IUCN-a za zaštićena područja. 
